《秀州沈圭漆烟最善持叶翰林诗来求余诗为作一首》
宋代·程俱

白头柱史寥阳居，浮提龙检封金壶。千金宝液出方外，洒作三金云篆书。

至今道德五千字，一一破闇如明珠。安知此老天地祖，聊遣二化为诙娱。

华亭老工入吴市，戏以淳漆滋松腴。壁中科斗何足道，勒崇正欲遵河图。

故令墨客从毛颖，玉堂伴直邻清都。如椽之笔吐光燄，赓歌纪瑞无时无。

却分圭璧到蓬户，寂漠著书怜腐儒。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。